Rikunarita-ORG/Wikinium huggingface dataset:
# Milan St. Protić

| Milan St. Protić |
| --- |
|  |

**Milan St. Protić** je srpski političar, zamenik predsednika Demohrišćanske stranke Srbije.

Rođen je u Beogradu 28. 7. 1957. godine. Praunuk je prvog premijera Kraljevine Srba, Hrvata i Slovenaca Stojana Protića. Beogradski Pravni fakultet završio je 1980. godine. Magistrirao je (1982) i doktorirao (1987) modernu evropsku istoriju na Kalifornijskom univerzitetu u Santa Barbari (SAD).

Predavao na fakultetima u SAD, Kanadi, Velikoj Britaniji, Francuskoj, Nemačkoj i Grčkoj.
Od 1995. do 1998. bio je direktor Centra za srpske studije u Beogradu.
Od 1985. radi u Balkanološkom institutu Srpske akademije nauka i umetnosti (SANU).

Politikom se bavi od 1992. godine. Bio je član DEPOS-a, jedan od osnivača Demokratske stranke Srbije, aktivan učesnik demonstracija 1996-1997 i član vođstva Saveza za Promene i DOS-a. Bio je predsednik Srpskog demokratskog kluba Odbrana (1998-2001) i kopredsednik Nove Srbije (1999-2001).

Na septembarskim izborima 2000. predovodio listu DOS-Vojislav Koštunica u izbornoj jedinici Novi Beograd i bio izabran za saveznog poslanika u Veću građana Skupštine SRJ. Kandidovan je i za odbornika u Skupštini Beograda u svojoj matičnoj opštini(Stari Grad) i tu je odneo ubedljivu pobedu.

U noći 5. 10. izabran je za predsednika Skupštine grada Beograda (za gradonačelnika).

Ambasador SRJ u Sjedinjenim Američkim Državama postao je u februaru 2001. Sa tog položaja smenjen je avgusta iste godine.

Od 2007. do 2008. godine, obavljao je funkciju direktora nastave na visokoj školi, Akademija za diplomatiju i bezbednost u Beogradu.

Od 2009. do 2014. godine, obavljao je dužnost ambasadora Republike Srbije u Švajcarskoj i Lihtenštajnu.

Oženjen je i otac tri kćeri.

Član je Rotari kluba Beograd.

## Dela

Istoriografska dela:

* Radikali u Srbiji — ideje i pokret 1881-1903 (1990)
* Uspon i pad srpske ideje (1994, 1995)
* Ogledi o raspadu Jugoslavije (1995)
* Mi i oni (1996)
* Izneverena revolucija — 5.oktobar 2000. (2005)
* Izneverena revolucija 2 - Lica i naličja (2006)
* Velika Iluzija :Život i smrt Jugoslavije (2017)

Autor je obrazovne televizijske serije „Mala srpska čitanka“.

## Medijska pojavljivanja

2003. godine Milan St. Protić je bio žrtva skrivene kamere zajedno sa Nenadom Čankom i Vladanom Batićem. Nepristojni izrazi koje su on i Batić koristili tom prilikom su izazvali dosta polemike u medijima.

Krajem 2005. godine njegovo gostovanje u televizijskoj emisiji „Utisak nedelje“ privuklo je veliku pažnju. Naime, Protić je jedinog srpskog nobelovca Ivu Andrića nazvao „moralnom nulom“, optuživši ga pritom da je posle Drugog svetskog rata intervenisao kod komunističkih vlasti kako bi se sa njegove slike sa Hitlerom uklonio njegov lik (Andrić se sa Hitlerom sastao u funkciji ambasadora Kraljevine Jugoslavije u Nemačkoj). Protić je još dodao da mu je Andrić, ipak, omiljeni pisac.

|  |  |  |
| --- | --- | --- |
| prethodnik **Vojislav Mihailović** | **Predsednik Skupštine grada Beograda5.10.2000 - 20.3.2001. | sledbenik **Radmila Hrustanović** |
# Ministarstvo pravde Sjedinjenih Američkih Država

**Department of Justice**
|  |
| **Osnovano:** | 22.6. 1870.
 |
| **Započelo s radom:** | 1.7. 1870.
 |
| **Vrhovni advokat:** | Eric Holder
 |
| **Zamjenik Vrhovnog advokata:** | Sally Quillian Yates
 |
| **Budžet:** | $22,2 milijarde (2005)
 |
| **Zaposlenika:** | 112.557 (2005)
 |

Zgrada "Robert F. Kennedy" Ministarstva pravde u Washingtonu
**Ministarstvo pravde Sjedinjenih Država** (engleski: *United States Department of Justice*, *DOJ*) je kabinetsko ministarstvo (*executive department*) američke vlade čiji je zadatak sprovođenje zakona te obrana interesa Sjedinjenih Država u skladu sa zakonom kako bi se osiguralo pošteno i nepristrano primjenjivanje prava za sve Amerikance (v. 28 U.S.C. § 501). DOJ-em rukovodi Vrhovni advokat SAD (v. 28 U.S.C. § 503), funkcionar koji je bio članom Kabineta od samog početka.

## Vanjske veze

* United States Department of Justice website
* Department Of Justice Meeting Notices and Rule Changes Arhivirano 2011-07-31 na Wayback Machine-u from The Federal Register RSS Feed Arhivirano 2011-07-31 na Wayback Machine-u
# Marko Jarić

Marko Jarić|   |
| Pozicija | Bek |
| Visina | 2,01 m |
| Težina | 102 kg |
| Tim | Minesota Timbervulfsi |
| Državljanstvo |  |
| Rođen | 12. oktobar 1978. Beograd, SFRJ |
| Draft | 30, 2000. Los Anđeles Klipersi |
| Pro karijera | 1996. – *danas* |

**Marko Jarić** (Beograd 12. oktobar 1978). je srpski košarkaš koji trenutno član NBA kluba Memfis Grizlisa. Pre toga je igrao za Peristeri, Fortitudo, Kinder, Los Anđeles Kliperse i Minesotu Timbervulfse. Sa reprezentacijom Jugoslavije Jarić je osvojio zlatne medalje na Evropskom prvenstvu u košarci 2001. i Svetskom prvenstvu u košarci 2002.

Njegov otac Srećko Jarić je bio poznati jugoslovenski košarkaš tokom šezdesetih godina.

## Karijera

Jarić je 1996, sa 18 godina otišao u Grčku, a pre toga je kratko igrao u juniorskom timu Crvene zvezde i kadetskom timu Radničkog iz Beograda. Prvi tim za koji je igrao u Grčkoj bio je Peristeri iz Atine. U ovom klubu proveo je jednu sezonu, da bi nakon kratkotrajnog povratka u Crvenu zvezdu otišao u italijanski PAF. Tog leta, Jarić je sa mladom reprezentacijom Jugoslavije na Evropskom prvenstvu 1998. godine osvojio zlatnu medalju. Sa PAFom je osvojio prvenstvo Italije 2000, a isto je uspeo sledeće sezone sa Virtusom. Takođe je te sezone osvojio ULEB kup. Na Evropskom prvenstvu 2001. u Turskoj, Jarić je bio prvi plejmerker reprezentacije Jugoslavije.

Sa Kinderom je u sezoni 2001/2002 osvojio Kup Italije, a sa reprezentacijom Jugoslavije zlato na Svetskom prvenstvu 2002. u Indijanapolisu.

U leto 2002. Jarić je prešao u Los Anđeles Kliperse. 2005. je zajedno sa Lajonelom Čalmersom poslan u Minesotu Timbervulfse u zamenu za Sema Kasela. Na početku se nije dobro snašao u Minesoti, pa je zatražio da bude zamenjen u neki drugi klub. Međutim odlaskom Kevina Garneta u Boston Seltikse u leto 2007, promenio se izgled tima, a Jarić je postavljen za prvog plejmejkera ekipe. Novi tim Timbervulfsa je završio sezonu na poslednjem mestu, mada su veliki broj utakmica izgubili u samoj završnici. Na kraju sezone Jarića su angažovali Memfis Grizlisi.

## Vanjske veze

* Player profile at NBA.com
# Ahmad-šah Masud

| Ahmad-šah Masud |
| --- |
| Ahmad-šah Masud (lijevo na slici) i Abdul Rahim Vardak (desno, drži konferenciju) Ahmad-šah Masud (lijevo na slici) i Abdul Rahim Vardak (desno, drži konferenciju)
 |
| **Biografske informacije** |
| **Rođenje** | (1953-septembra-02)2. septembra 1953. Bazarak, Afganistan
 |
| **Smrt** | 9. septembra 2001. (dob: 48) Provincija Takar,  Afganistan
 |
| **Državljanstvo** | Afganistansko
 |
| **Nadimak** | "Lav Pandžira" (perzijski: شیر پنجشیر‎)
 |
| **Karijera** |
| **Čin** | komandir ministar obrane dopredsjednik Afganistana
 |
| **Ratovi** | Afgansko-sovjetski rat Građanski rat u Afganistanu †
 |
| **Vojska** | Mudžahedini Sjeverni savez
 |
| **Nagrade** | Narodni heroj Afganistana
 |

**Ahmad-šah Masud** (2. IX 1953 – 9. IX 2001) bio je afganistanski političar i vojni zapovjednik, koji je stekao slavu tijekom sovjetske okupacije Afganistana između 1979. i 1989., kao i sljedećih godina kada je nemirno razdoblje nastavljeno građanskim ratom. Etnički Tadžik i sunitski musliman, studirao je na politehničkom unvierzitetu u Afganistanu gdje je postao uvjereni antikomunist nakon što je pao pod utjecaj Burhanuddina Rabbanija. Ipak, religija nije igrala veliku ulogu u njegovom kasnijem životu. Nakon što je SSSR izvršio invaziju njegove domovine, priključio se mudžahedinima u borbi za slobodu zemlje i dobio nadimak "Lav Pandžira" među sljedbenicima. U tom razdoblju, zaustavljao je pandžširske ofenzive i uživao u pomoći u naoružanju i snabdijevanju od američke administracije u operaciji Ciklon.

1992., postao je ministar obrane. Njegova vojska borila se da obrani glavni grad Kabul protiv raznih pobunjenika i Talibana, koji su započeli opsadu grada januara 1995., što je uzrokovala razne smrti civila. Usponom Talibana, Masud se protivio njihovom radikalnom islamskom fundamentalizmu te pobjegao u Tadžikistan. Postao je tako silom prilika i vođa Sjevernog saveza koji se borio protiv Talibana. Ubijen je u samoubilačkom napadu 9.9. 2001., vjerojatno organiziranom od Al-Kaide. Afganistanski predsjednik Hamid Karzai ga je posthumno odlikovao "narodnim herojem" nakon što su Talibani svrgnuti sa vlasti. Masudov dan smrti se u Afganistanu slavi kao državni praznik te je poznat kao "Masudov dan".

## Reference

## Vanjske veze

* Posljednji intervju Ahmada-šaha Masuna Arhivirano 2006-09-25 na Wayback Machine-u Piotr Balcerowicz, 2001.
* Ahmad-šah Masud u novinama *The New York Times*
* Prisjećamo se Masuda, borca za mir, *The New York Times*, 2002.
* 60 godina azijskog junaka: Ahmad šah Masud Arhivirano 2006-12-06 na Wayback Machine-u *Time*, 2006.
* Profil: Afganistanski "lav Pandžira" Arhivirano 2008-06-12 na Wayback Machine-u *Radio Slobodna Evropa*, 2006.
* Masud je proglašen narodnim herojem *Los Angeles Times*, 2010.
# Pentagon

Pentagon
**Pentagon** je sjedište ministarstva odbrane Sjedinjenih Američkih Država. Zgrada je otvorena za upotrebu 15.1. 1943. godine i jedna je od najvećih zgrada na svijetu u pogledu prostora. Nalazi se u Arlington-u državi Virginia te radno je mjesto za oko 23,000 vojnih i civilnih radnika i oko 3,000 radnika koji nisu dio ministarstva odbrane. Zgrada ima pet stranica organizovanih u pet prstenova i na pet spratova (i dva podruma). Iako zgrada ima oko 28 km hodnika potrebno je manje od 7 minuta hoda između bilo koja dva mjesta u zgradi.
# Sefer Halilović

| Sefer Halilović
 |
| --- |
| 6. januara 1952.  (1952-01-06) |
| Nadimak
 | Halil
 |
| Mjesto rođenja
 | Prijepolje, NR Srbija  FNR Jugoslavija
 |
| Pripadnost
 |  SFR Jugoslavija 1971-1992 Bosna i Hercegovina 1992 - 1996
 |
| Godine službe
 | 1971 - 1996
 |
| Komande
 | Armija Republike Bosne i Hercegovine (ARBiH)
 |
| Bitke/ratovi
 | Rat u BiH Opsada Sarajeva Operacija Neretva '93
 |
| Ostala djela
 | politika
 |

**Sefer Halilović** (6.1., 1952.-) je bivši general i komandant Armije Republike Bosne i Hercegovine za vrijeme rata u Bosni i Hercegovini 1992-1995. Godine 2001. je bio optužen za ratne zločine od strane Međunarodnog krivičnog suda za bivšu Jugoslaviju ali je na kraju oslobođen. Danas se bavi politikom u Bosni i Hercegovini.
# Scandinavian Airlines System

|  |
| --- |
|  |
| Skandinavian Erlajnz Sistem |
| IATA **SK** | ICAO **SAS** | Oznaka **SCANDINAVIAN** |
| Nastala | 1946 |
| Centar | Stokholm Arlanda/Kopenhagen Kastrup |
| Druge destinacije | Oslo Gardermonen |
| Frequent Flyer | EuroBonus |
| Klub putnika | Scandinavian Lounge |
| Alijansa | Star Alliance |
| Flota | 125 |
| Destinacije | 82 |
| Kompanija | SAS AB |
| Sedište | Stokholm/Kopenhagen |
| Glavne ličnosti | {{{glavne\_ličnosti}}} |
| **Vebsajt:** www.scandinavian.net |

Scandinavian Airlines head office
**Skandinavian Erlajnz Sistem (*Scandinavian Airlines System, SK/SAS*)**, skraćeno *SAS*, je multinacionalna avio-kompanija Danske, Norveške i Švedske. Kompanija leti sa tri glavna aerodroma: Stokholm-Arlanda (ARN), Kopenhagen-Kastrup (CPH) i Oslo-Gardermonen (OSL). Kompanija je osnovana 1. avgusta 1946.

## Vanjske veze

* SAS Arhivirano 2006-09-25 na Wayback Machine-u
# Ministarstvo domovinske sigurnosti Sjedinjenih Američkih Država

| Ministarstvo unutrašnje sigurnosti Sjedinjenih Državaa Department of Homeland Security |
| --- |
|  |
| Ministarstvo pregled
 |
| Osnovana
 | 25. novembar 2002.
 |
| Nadležnost
 |  Sjedinjene Američke Države
 |
| Sjedište
 | Washington, D.C., Sjedinjene Američke Države |
| Zaposlenika
 | 216 000
 |
| Odgovorni ministar
 | Chad Wolf
 |
| Web stranica
 |
| [1]
 |

**Ministarstvo unutrašnje sigurnosti Sjedinjenih Država** (engleski: *Department of Homeland Security*) je jedan od odsjeka (bolje rečeno ministarstava) Federalne vlade Sjedinjenih Američkih Država, odnosno Kabineta američkog predsjednika.

## Karakteristike

Ciljevi Ministarstvo unutrašnje sigurnosti su sprečavanje i ometanje terorističkih napada, zaštitita američkih građana, vitalne infrastrukture i ključnih resursa, a ukoliko se dogode, brzi i efikasan odgovor, i sanacija nastale štete.

Zgrada centra za obuku u Annistonu
Ministarstvo je osnovano na bazi Zakona o nacionalnoj sigurnosti iz 2002., kao reakcija na terorističke Napade 11. septembra 2001.

Danas je izraslo u treće po veličini ministarstvo Federalne vlade okupivši oko sebe 22 federalne agencije, uključujući; Carinu, Obalnu stražu, Tajnu službu, Upravu za sigurnost transporta i Federalnu agenciju za krizne situacije.

Ministarstvo zapošljava 216 000 ljudi čiji je zadatak da patroliraju granicama, štite putnike i prometnu infrastrukturu, kontroliraju imigraciju i pomažu kod katastrofa i incidenata.

## Reference

## Vanjske veze

* *Official website of the Department of Homeland Security* (službene stranice) (`en`)
# Pavle Strugar

| Pavle Strugar |
| --- |
| **Biografske informacije** |
| **Rođenje** | 13.7. 1933. Peć, Kraljevina Jugoslavija (danas Kosovo)
 |
| **Državljanstvo** | Crnogorac
 |
| **Karijera** |
| **Čin** | major, general
 |
| **Ratovi** | Rat u Hrvatskoj
 |
| **Važnije bitke** | Opsada Dubrovnika
 |
| **Vojska** | Jugoslavenska narodna armija
 |

**Pavle Strugar** (Peć, Kosovo, Kraljevina Jugoslavija, 13.7. 1933. - 12.12.2018. Beograd), je bivši general JNA koji je proglašen krivim za ratne zločine na Međunarodnom krivičnom sudu za bivšu Jugoslaviju (MKSJ) zbog svoje uloge tijekom opsade Dubrovnika.

## Biografija

Rođen je 13. jula 1933. u Peći na današnjem Kosovu. Diplomirao je na Vojnoj akademiji kopnene vojske 1952. godine, a nakon toga je obavljao razne dužnosti u Jugoslovenskoj narodnoj armiji u Socijalističkoj Republici Sloveniji i Socijalističkoj Republici Srbiji. Kasnije je unapređen u čin general-majora i imenovan za komandanta Vojne akademije kopnene vojske.

Godine 1989. postao je komandant snaga Teritorijalne odbrane u Socijalističkoj Republici Crnoj Gori. U decembru 1989. unapređen je u
čin general-pukovnika.

## Opsada Dubrovnika

U oktobru 1991. imenovan je za komandanta 2.
operativne grupe, koju je JNA oformila da bi vodila vojnu kampanju na
području Dubrovnika u Republici Hrvatskoj. Kao komandant 2. operativne grupe JNA, oformljene radi vođenja dubrovačke kampanje, Strugar je vršio i de jure i de facto vlast nad snagama pod svojom komandom.

Napadu sa kopna prethodila je pomorska blokada Jugoslovenske ratne mornarice, a bio je propraćen bombardovanjem saobraćajnica i elektro-instalacija. JNA je osvojila teritoriju jugoistočno i severozapadno od grada Dubrovnika i praktično zatvorila obruč oko grada. Tokom napada na Dubrovnik od 23. oktobra 1991. do zaključno 6. 12. 1991. godine, na područje Starog grada pale su stotine granata koje su ispalile snage JNA. Opsada je završila početkom 1992. porazom JNA koja se povukla sa Dubrovnika. Strugar je otišao u mirovinu 1993.

## Suđenje u Haagu

MKSJ je za Dubrovnik 2001. podigao optužnicu protiv Strugara, Miodraga Jokića, Vladimira Kovačevića i Milana Zeca. Strugar se dobrovoljno predao i izjasnio da "nije kriv". 2005. osuđen za napade na civile, uništavanje ili hotimično nanošenje štete ustanovama namenjenim religiji, dobrotvornim svrhama i obrazovanju, umetnosti i nauci, istorijskim spomenicima i umetničkim i naučnim delima, pustošenje koje nije opravdano vojnom nuždom, protivpravne napade na civilne objekte. Međutim, presuda mu se ograničila samo za napade 6.12. 1991. Dobio je 8 godina zatvora.

Zbog narušenog zdravlja, pušten je iz zatvora 2009.

## Reference

## Vanjske veze

* Sažetak presude
# 2001 Mars Odyssey

|  |
| --- |
| 2001 Mars Odyssey |
|
Umjetnički prikaz letjelice *2001 Mars Odyssey* ispred Marsa |
| Organizacija | NASA |
| Tip misije | Orbiter |
| Satelit od | Marsa |
| Datum ulaska u orbitu | 24. 10. 2001. |
| Datum lansiranja | 7. 4. 2001. |
| Raketa nosač | Delta II |
| Internet sjedište | (`en`) 2001 Mars Odyssey |
| Masa | 725 (331,8 + 348,7 goriva) kg |
| Napajanje | 750 W (Mars) |
| Orbitalni elementi |
| Velika poluos | 3785 km od središta ~400 km iznad površine |
| Ekscentricitet orbite | 0,0115 |
| Inklinacija | 93,2° |
| Orbitalni period | 1964 sati |
|  |
| Ova kutijica: pogledaj • razgovor • uredi |

**2001 Mars Odyssey** je automatska svemirska sonda američke svemirske agencije NASA-e. Lansiran je 7. aprila 2001., a cilj mu je traženje vode na Marsu i istraživanje Marsa.

### Ulazak u orbitu i lansiranje

Mars Odyssey je lansiran na raketi Delta II sa Cape Canaverala na Floridi (nakon 53 minute su naučnici prvi put primili Odysseyeve signale), a do Marsa je stigao 24. oktobra 2001. Nakon zračnog kočenja u trajanju od 244 sekunde, letjelica je ušla 23. oktobra 2001. u orbitu Marsa (Mars Odyssey je mogla ponijeti i do 200 kg goriva). S prilično eliptične orbite 201 km - 500 km letjelica je dovedena u kružnu orbitu od približno 400 km.

Tijekom slijedećih mjeseci letjelica se pripremala za fazu mapiranja. Prvo je trebalo razviti antenu za komunikaciju koja u promjeru ima 1,3 metra. Da bi bili sigurni da se antena dobro razvila, znanstvenici su preko noći provjeravali mogućnost okretanja antene u različite položaje.

Napokon, poslane su i prve slike - snimana je Marsova polarna kapa koja ima promjer od 900 km i sve se više smanjuje jer je na Marsu kasno proljeće.

### Instrumenti

Masa Mars Odysseya je pri lansiranju iznosila 725 kg, uključujući 348,7 kg goriva. Letjelica je većinom izrađena od aluminija i titana.

* THEMIS (Thermal Emission Imaging System) - težak 11,2 kilograma, dimenzije: 54,5 x 37 x 28,6 cm. Troši 14 W električne energije.
* GRS (Gamma Ray Spectrometer) - težak 30,5 kilograma, dimenzije: 46,8 x 53,4 x 60,4 cm. Troši 32W el.energije. Neutronski spektrometar - dimenzije: 17,3 x 14,4 x 31,4 cm. High-energy neutron detector - dimenzije: 30,3 x 24,8 x 24,2 cm.
* MARIE (Mars Radiation Environment Experiment) - težak 3,3 kilograma, dimenzije: 29,4 x 23,2 x 10,8 cm. Troši 7W el.energije.

### Električna energija

Električna energija se sprema u 16 nikal-vodikovih baterija.

### Vanjske veze

|  |  |
| --- | --- |
|  | U Wikimedijinoj ostavi ima još materijala o temi: **2001 Mars Odyssey** |

*
*  Arhivirano 2005-11-03 na Wayback Machine-u
*
*
# Dijaliza

Šema hemodijalize
**Dijaliza** (gr. *dialusis*; *dia* - kroz i *lusis* - labavljenje), u medicini, je proces koji se koristi da se zamjeni funkcija bubrega kod njihovog zatajenja. Dijaliza može u većoj mjeri zamjeniti ekskretornu funkciju bubrega, ali ne i njihovu endokrinu funkciju.

Dijaliza predstavlja difuziju rastvorenih tvari i ultrafiltraciju tečnosti kroz polupropusnu membranu.

## Tipovi

Postoje dva osnovna tipa dijalize:

* Hemodijaliza
* Peritonealna dijaliza
# John Howard

| John Howard
 |
| --- |
|  |
|

---

25. premijer Australije
 |
| Mandat 11. ožujka 1996. – 3. prosinca 2007.
 |
| Prethodnik
 | Paul Keating
 |
| Nasljednik
 | Kevin Rudd
 |
|

---

 |
| Rođenje
 | 26. srpnja 1939.  Earlwood, NSW, Australija |
| Politička stranka
 | Liberalna stranka
 |
| Supružnik
 | Janette Howard
 |
|

---

Potpis
 |
|  |

**John Winston Howard** (Earlwood, 26. srpnja 1939.) australski političar i bivši premijer.

Diplomirao je pravo u Sydneyu, a od godine 1962. bio zaposlen u Vrhovnom sudu Australije. Kao član Liberalne stranke u parlament je ušao 1974. godine. U vladi Malcolma Frazera bio je ministar financija, a zatim obavljao dužnost ministra poslovnih i potrošačkih pitanja.

Od 1982. do 1985. godine bio je potpredsjednik Australije, a od 1985. do 1989. godine potpredsjednik Liberalne stranke; od 1989. do 1989. čelnik oporbene koalicije. Na izborima u ožujku 1996. izabran je na dužnost predsjednika vlade.

## Vanjske veze

* Prime Minister of Australia: John Howard Prime Minister's official website
* Australia's Prime Ministers: John Howard Arhivirano 2004-10-15 na Wayback Machine-u National Archives of Australia
* John Howard's maiden speech to parliament Arhivirano 2007-08-30 na Wayback Machine-u
* Official Liberal Party website
* John Howard addresses a joint session of parliament in Canada Arhivirano 2007-03-11 na Wayback Machine-u, the first Australian Prime Minister to do so since John Curtin in 1944.
# Miodrag Jokić

| Miodrag Jokić |
| --- |
| **Biografske informacije** |
| **Rođenje** | 25.2. 1935. Donja Topalica, Kraljevina Jugoslavija (danas Srbija)
 |
| **Državljanstvo** | Crnogorac
 |
| **Karijera** |
| **Čin** | admiral
 |
| **Ratovi** | Rat u Hrvatskoj
 |
| **Važnije bitke** | Opsada Dubrovnika
 |
| **Vojska** | Jugoslavenska narodna armija
 |

**Miodrag Jokić** (Donja Toplica u općini Valjevo, 25. veljače 1935.) je bio vojni zapovjednik JNA koji je 1991. sudjelovao u napadu na Dubrovnik.

Obrazovao se u Jugoslavenskoj vojno-pomorskoj akademiji. Početkom Rata u Hrvatskoj bio je zapovjednik Devetog vojno-pomorskog sektora Jugoslavenske ratne mornarice. Godine 2001. Međunarodni krivični sud za bivšu Jugoslaviju (MKSJ) podigao je optužnicu protiv Jokića zbog njegove uloge u opsadi Dubrovnika. Dne 12. studenog iste godine dobrovoljno se predao. Priznao je krivnju 28. kolovoza 2003. te je osuđen na sedam godina zatvora zbog ubojstva, okrutnog postupanja, protupravnih napada na civile i civilne objekte, pustošenja koje nije opravdano vojnom nuždom i uništavanja vjerskih, obrazovnih i kulturnih ustanova i povijesnih spomenika. Svjedočio je i protiv svojeg nadređenog, Pavla Strugara, koji je bio optužen za isti predmet. Godine 2008. pušten je na slobodu nakon odsluženja dvije trećine zatvorske kazne.

## Izvori

## Vanjske veze

* Prvotna optužnica protiv Strugara, Jokića, Zeca i Kovača MKSJ, 2001.
* Sažetak presude MKSJ
* Admiral Jokić priznao krvicu za granatiranje Dubrovnika B92
# Kabul

| Kabul کا‌‌‌بل
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Afganistan
 |
|  |
| **Površina**  |
|  - **Ukupna** | 425 km²
 |
| **Visina** | 1 791
 |
|  |
| **Stanovništvo** (2011.)
 |
|  - **Grad** | 3 071 400
 |
|  |
| **Vremenska zona** | UTC+4:30 (UTC)
 |
| Karta
 |
| Kabulclass=notpageimage| Kabul na karti Afganistana |

**Kabul** (perzijski:**کابل** - *Kâb'l*) je glavni grad Afganistana. Procenjeno je da ima između 2 i 4 miliona stanovnika.

## Geografija

Grad leži u uskoj dolini rijeke Kabul, u visokim planinama blizu Kiberskog prolaza. Povezan je sa Tadžikistanom preko tunela koji prolazi kroz planinu Hindukuš. Industrija je slabo razvijena zbog čestih ratova od 1979. godine. Gradsko stanovništvo je multinacionalno i čine ga Afganistanci, Paštuni, Tadžici i Hazari.

Panorama grada
Gradska infrastruktura je još uvek u veoma lošem stanju. U gradu saobraća samo 108 autobusa na višemilionsko stanovništvo. U planu je ponovna izgradnja mreže za elektrobuse a konačnu ocenu daće stručnjaci iz češke Škode. Ovaj projekat procenjen je na 23 miliona $. Takođe Indija, Iran i Japan obećali su donacije u vidu regularnih autobusa.

U gradu postoje samo tri banke. Većina hotela se trenutno renovira a za 2006. najavljeno je otvaranje više luksuznih hotela a najveći će biti iz lanaca Hajat i InterKontinental.

## Znamenitosti, kultura i školstvo

U starom Kabulu nalazi se veliki broj bazara i uskih vijugavih ulica. Znamenitosti grada su:

* Baburov grob i bašte
* Grob Šaha Timura
* Mauzolej Šaha Mohameda Nadira
* Pagmanske bašte
* Palata Darul Aman
* Narodni Muzej Avganistana
* Univerzitet u Kabulu